Vestby Sjakklubb har ingen profiler eller engasjement i sosiale medier. Grunnene til det er todelt. Den ene grunnen er av hensyn til medlemmenes personvern. Klubben ønsker ikke å dele bilder av eller informasjon om medlemmene i kanaler vi selv ikke har full kontroll på. Den andre grunnen er at engasjement i sosiale medier ofte krever tid hvis det skal ha noen hensikt. Vi oppfordrer heller medlemmene våre til å dele relevant informasjon fra klubbens nettside på sine private profiler for å skape engasjement rundt klubbens aktiviteter.